**Indokolás**

**a települési támogatásról szóló 4/2020. (II. 14.) önkormányzati rendelet módosításához**

A jogalkotásról szóló 2010. évi CXXX. törvény vonatkozó rendelkezése alapján a jogszabály tervezetéhez a jogszabály előkészítője indokolást csatol.

A Rendelet elfogadását követően gyakorlati alkalmazása során felmerült, hogy a Rendeletet két pontot szükséges módosítani, melyet az előterjesztés mellékleteként csatolt rendeletmódosítás tartalmaz.

A Rendelet 13. § (5) bekezdésében rögzítésre került azon hallgatók köre, akik nem pályázhatnak a felsőfokú tanulmányokat folytató fiatalok támogatására. Azonban aránytalan elbírálást eredményez, ha kizárjuk azon hallgatókat, akik adott félévben csak gyakorlati jeggyel rendelkeznek, hiszen ezen érdemjegyek megszerzése is komoly munka árán történik, így a kizárás csak azokra a személyekre vonatkozna, akik Bursa Hungarica ösztöndíjban részesülnek. Ezen módosítás következtében szükséges a Rendelet 7. számú mellékletében is javítani a tájékoztató tartalmát.

A Rendelet 5. számú melléklete tartalmazza a hulladékszállítási díj viseléséhez nyújtott települési támogatás igénylésére vonatkozó kérelmet. Tekintettel arra, hogy ezen támogatási forma jövedelmi viszonyoktól függetlenül kerül megállapításra, így jövedelmi adatokra és azok ellenőrzésére vonatkozó része szükségtelen eleme a formanyomtatványnak.

Jászapáti, 2020. március 10.

**Farkas Ferenc**

**polgármester**